Yuk avtomobillari ishlab chiqarishni mahalliylashtirish darajasini oshirish va avtomobil sanoatiga investitsiyalar jalb qilishni jadallashtirish chora-tadbirlari toʻgʻrisida
(resolution, 2020-01-31)

Oʻzbekiston Respublikasi Prezidentining “Oʻzbekiston Respublikasi avtomobil sanoatini jadal rivojlantirishga oid qoʻshimcha chora-tadbirlar toʻgʻrisida” 2019-yil 18-iyuldagi PQ-4397-son qaroriga muvofiq xamda ishlab chiqarishni modernizatsiya qilish orqali avtomobil sanoatini yanada barqaror rivojlantirishni taʼminlash va dunyoning yetakchi yuk avtomobillari ishlab chiqaruvchilarini strategik hamkor sifatida jalb qilish, respublikaning zamonaviy yuqori samarali texnologiyalarga boʻlgan ehtiyojlarini toʻliq qondirish, avtomobilsozlik sohasiga investitsiyalar jalb qilishni jadallashtirish va ishlab chiqarishni mahalliylashtirish darajasini yanada oshirish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Xorijiy investitsiya ishtirokidagi “JV MAN Auto — Uzbekistan” MChJ korxonasi tashkil etish toʻgʻrisida” 2009-yil 7-avgustdagi 224-son qaroriga muvofiq “Oʻzavtosanoat” AJ va “MAN Nutzfahrzeuge AG” (Germaniya Federativ Respublikasi, hozirgi “MAN Truck & Bus SE”) oʻrtasida ustav fondida “Oʻzavtosanoat” AJning ulushi 51 foizni, “MAN Truck & Bus SE” ulushi 49 foizni tashkil etgan masʼuliyati cheklangan jamiyat shaklidagi “JV MAN Auto — Uzbekistan” qoʻshma korxonasi (keyingi oʻrinlarda “JV MAN Auto — Uzbekistan” MChJ QK deb ataladi) tashkil etilganligi maʼlumot uchun qabul qilinsin. 2. “Oʻzavtosanoat” AJ, “MAN Truck & Bus SE”, Oʻzbekiston Respublikasi Investitsiyalar va tashqi savdo vazirligi hamda Iqtisodiyot va sanoat vazirligining “JV MAN Auto — Uzbekistan” MChJ QKning ustav kapitalini “SINOTRUK (Hong Kong) International Investment Limited” (Xitoy Xalq Respublikasi)ning 10,78 mln yevro miqdoridagi pul mablagʻlari bilan nominal qiymatdagi qoʻshimcha investitsiyasi orqali oshirish va qoʻshma korxonani “UZ TRUCK AND BUS MOTORS” yuridik nom bilan qayta tashkil etish va uning muassislar hissalari quyidagi taqsimoti yuzasidan taklifi maʼqullansin: “Oʻzavtosanoat” AJ — 11,22 mln yevro (34,22 foiz); “MAN Truck & Bus SE” kompaniyasi — 10,78 mln yevro (32,89 foiz); “SINOTRUK (Hong Kong) International Investment Limited” kompaniyasi — 10,78 mln yevro (32,89 foiz). 3. Investitsiya loyihalarini amalga oshirish, yangi ish oʻrinlari yaratish, ishlab chiqarish quvvatlarini hamda yuk avtomobillari ishlab chiqarishni mahalliylashtirish darajasini yanada oshirish boʻyicha “yoʻl xaritasi” ilovaga muvofiq tasdiqlansin. 4. Oʻzbekiston Respublikasi Moliya vazirligi, Iqtisodiyot va sanoat vazirligi hamda “Oʻzavtosanoat” AJning avtotransport vositalarining asl ishlab chiqaruvchilari (OEM — original equipment manufacturer) va oʻzlari ishlab chiqargan butlovchi buyumlar, uzellar va agregatlarni yetkazib beruvchilar xisoblangan “MAN Truck & Bus SE” va “SINOTRUK International”ni yagona yetkazib beruvchilar reyestriga kiritish toʻgʻrisidagi takliflariga rozilik berilsin. 5. Mazkur qarorning bajarilishini nazorat qilish Oʻzbekiston Respublikasi iqtisodiyot va sanoat vaziri B.A. Xoʻjayev va “Oʻzavtosanoat” AJ boshqaruvi raisi Sh.B. Umurzakov zimmasiga yuklansin. T/R Chora-tadbirlar nomi Amalga oshirish muddati* Bajarilishi ustidan nazorat qilish boshlanishi yakunlanishi nazorat uchun masʼul koʻrib chiqish muddati I. “SINOTRUK” kompaniyasining “JV MAN Auto — Uzbekistan” MChJ QK ustav fondini koʻpaytirish orqali muassislar qatoriga kirishi 1. “JV MAN Auto — Uzbekistan” MChJ QKning yangi tahrirdagi taʼsis hujjatlarini (Ustav va Taʼsis shartnomasi) tasdiqlash va davlat xizmatlari markazida roʻyxatdan oʻtkazish. Masʼul: “Oʻzavtosanoat” AJ (Umurzakov), Investitsiyalar va tashqi savdo vazirligi (Umurzakov) 2020-y. yanvar 2020-y. fevral Davlat aktivlarini boshqarish, sanoat va raqobatni rivojlantirish masalalari kotibiyati 2020-y. fevral II. Yangi ish oʻrinlari yaratish va qoʻshma korxonaning ishlab chiqarish quvvatlarini 20% dan 70% gacha oshirish 2. Payvandlash va boʻyoqlash liniyalari qurilishi uchun Biznes reja ishlab chiqish va tasdiqlash. Masʼul: “Oʻzavtosanoat” AJ (Umurzakov), Iqtisodiyot va sanoat vazirligi (Xoʻjayev) 2020-y. mart 2020-y. may Davlat aktivlarini boshqarish, sanoat va raqobatni rivojlantirish masalalari kotibiyati 2020-y. may 3. Kiritilayotgan qoʻshimcha investitsiyalar hisobiga payvandlash va boʻyoqlash liniyalari uchun yangi ishlab chiqarish korpusi qurish. Masʼul: “Oʻzavtosanoat” AJ (Umurzakov), Qurilish vazirligi (Zakirov) 2020-y. may 2021-y. mart Davlat aktivlarini boshqarish, sanoat va raqobatni rivojlantirish masalalari kotibiyati 2021-y. mart 4. Uskuna va dastgohlarni yetkazib berish uchun shartnomalar tuzish. Masʼul: “Oʻzavtosanoat” AJ (Umurzakov), Iqtisodiyot va sanoat vazirligi (Xoʻjayev), Investitsiyalar va tashqi savdo vazirligi (Umurzakov) 2020-y. iyul 2020-y. avgust Davlat aktivlarini boshqarish, sanoat va raqobatni rivojlantirish masalalari kotibiyati 2020-y. avgust 5. Uskuna va dastgohlarni ishlab chiqarish va yetkazib berish. Masʼul: “Oʻzavtosanoat” AJ (Umurzakov), Iqtisodiyot va sanoat vazirligi (Xoʻjayev), Investitsiyalar va tashqi savdo vazirligi (Umurzakov) 2020-y. sentyabr 2021-y. fevral Davlat aktivlarini boshqarish, sanoat va raqobatni rivojlantirish masalalari kotibiyati 2021-y. fevral 6. Uskuna va dastgohlarni ishga tushirish va ishlab chiqarishni sinov tariqasida yoʻlga qoʻyish. Masʼul: “Oʻzavtosanoat” AJ (Umurzakov), Iqtisodiyot va sanoat vazirligi (Xoʻjayev), “Oʻzstandart” agentligi (Sattorov) 2021-y. mart 2021-y. iyul Davlat aktivlarini boshqarish, sanoat va raqobatni rivojlantirish masalalari kotibiyati 2021-y. iyul 7. Yangi ishlab chiqarish quvvatlarini ishga tushirish va ishlab chiqarish quvvatini 20% dan 70% ga oshirish. Masʼul: “Oʻzavtosanoat” AJ (Umurzakov), Iqtisodiyot va sanoat vazirligi (Xoʻjayev) 2021-y. iyul 2022-y. yanvar Davlat aktivlarini boshqarish, sanoat va raqobatni rivojlantirish masalalari kotibiyati 2022-y. yanvar III. Mahalliylashtirish darajasini oshirish va mahalliy ishlab chiqaruvchilar bilan hamkorlikni yoʻlga qoʻyish 8. Yangi turdagi yuk avtomobillari kabinasi va butlovchi qismlarini bosqichma-bosqich mahalliylashtirish boʻyicha bitim tuzish. Masʼul: “Oʻzavtosanoat” AJ (Umurzakov), Investitsiyalar va tashqi savdo vazirligi (Umurzakov), Iqtisodiyot va sanoat vazirligi (Xoʻjayev) 2020-y. iyul 2020-y. avgust Davlat aktivlarini boshqarish, sanoat va raqobatni rivojlantirish masalalari kotibiyati 2020-y. avgust 9. Yuk avtomobillarining butlovchi qismlari va ustqurilmalarini mahalliylashtirish boʻyicha besh yillik mahalliylashtirish dasturini ishlab chiqish va tasdiqlash. Masʼul: “Oʻzavtosanoat” AJ (Umurzakov), Iqtisodiyot va sanoat vazirligi (Xoʻjayev) 2020-y. sentyabr 2020-y. noyabr Davlat aktivlarini boshqarish, sanoat va raqobatni rivojlantirish masalalari kotibiyati 2020-y. noyabr 10. Yuk avtomobillarining yangi turdagi kabinasini ishlab chiqarishni oʻzlashtirish (payvandlash, boʻyash va yigʻish). Masʼul: “Oʻzavtosanoat” AJ (Umurzakov), Iqtisodiyot va sanoat vazirligi (Xoʻjayev) 2021-y. oktyabr 2021-y. noyabr Davlat aktivlarini boshqarish, sanoat va raqobatni rivojlantirish masalalari kotibiyati 2021-y. noyabr 11. Besh yillik mahalliylashtirish dasturi doirasida yuk avtomobillarining oʻrtacha mahalliylashtirish darajasini butlovchi qismlar (ramalar, gʻildirak disklari, ustqurilmalar, shinalar, eksteryer va interyer plastik qismlari, yoqilgʻi baki, havo resivyerlari, oynalar, shtamp qismlar va boshqalar) ishlab chiqarishni yoʻlga qoʻyish orqali 32% ga yetkazish. Masʼul: “Oʻzavtosanoat” AJ (Umurzakov), Iqtisodiyot va sanoat vazirligi (Xoʻjayev) 2021-y. noyabr 2025-y. avgust Davlat aktivlarini b�shqarish, sanoat va raqobatni rivojlantirish masalalari kotibiyati 2025-y. avgust